Осип Манделщам
Когато укоряващ звън…

Превод от руски: Бойко Златев, —

chitanka.info

Когато укоряващ звън

разтърси древните звънарни

и сгърчи въздуха отвън

без речи и слова олтарни,

аз съм напълно заглушен,

сърцето ми е уязвимо

и тежкото и силно вино

не е достатъчно за мен.

Обетите ще наруша,

не искам моите светини:

горчивина необяснима

изпълва моята душа.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.